Novotel Lisboa - conferencehotels.eu - conferencehotels.eu
Avenida José Malhoa 1 1A1099-051, LisbonPortugal
More Infos on Novotel Lisboa Bo-rasethunya ba bolaea bahoebi, Maseru – moafrikafmradio: The Most Authoritative Radio Ever!
Bo-rasethunya ba bolaea bahoebi, Maseru
Lelapa la Moleleki le Brakafantein Ha ’Masempe Posholi, Mohalesuku, le bolokile mor’a lona(38) ea neng a thunyetsoe hekeng ea ha hae, Qoaling Ha Shelile, Maseru, ka Labone la beke e ka pele ho e fetileng. (09/05/2019)
Nkhono ’Manthabiseng Moleleki, ’m’a ea mofu, o re mora o ne a tsoa mosebetsing le mohatsa’e letsatsing le boletsoeng, ba mpa ba amoheloa ke lethala la likulo ha ba itokisetsa ho kena ka jareteng, li hlaha ho litlokotsebe tse neng li ikhakantse sa mokana li ne li ile shopong e ka har’a motse oo.
O re li ile tsa batla chelete eo li sa kang tsa e nka, e neng e le ka pokothong ea mora, ba khetha ho mo thunya ka tsebeng kulo ea tsoa ka mohanong, a timela hang-hang.Ho feta moo tsa thunya molekane oa hae seropeng a ba a potlakisetsoa ngakeng.
Lipatlisiso tsa sepolesa sa Ha Thetsane, li ntse li tsoela-pele le hoja ho ntse ho e-so tšoaroe babelaelloa ketsahalong eo.Mofu Matšela Letsema Moleleki o siea molekane, bana ba babeli ba bashanyana le ’ma’e.
Ho sa le joalo lelapa la Chaole Quthing Ha Mosuoe le re le tla boloka mor’a lona Thapelo Andreas Chaole,(32) ha Phuptjane e hlola letsatsi, ka mor’a hore le fumane tlaleho ea ngaka ea ka mor’a lefu, maobane, e boletseng hore o bolailoe ke ho senyeha ha likaolo tse ka hare tsa ’mele kaha kulo e thuntse lesapo la mokokotlo, ’me ea sitoa ho tsoela kantle ‘meleng.
Monghali Kabelo Chaole, moholoan’a mofu, o re sena se latela hore moena oa hae oa ho fela bareng ba bo ba babeli, a thunyetsoe khoebong ea hae e Lithoteng Ha Seleso, Maseru, bekeng e fetileng, ke rasethunya ea neng a tsamaea le ba bang ba babeli,’me ile ba ipha limenyane. Babelaelloa ha ba e-so tšoaroe. Lelapa le re le beha tsohle matsohong a Molimo.
Ho sa le joalo, lelapa le re sehopotso sa bophelo ba mofu se ntse se tla tsoela-pele hosane holong ea sekolo sa Mathomo sa Ha Seleso, ka Hora ea Boraro, motšehare oa mantsibuea, botenng ba sechaba le lisoaeli tsa habo joalo kaha e ne e le sesoaeli sa baesekele.
Previous PostPrevious PostNext PostNgoana o bolaoa ke chefo ea litali,Ha Lets’umu